Oficiālais Vēstnesis L 215 , 09/09/1995 Lpp. 0004 - 0006



Komisijas Regula (EK) Nr. 2147/95 (1995. gada 8. septembris), ar kuru groza Regulu (EK) Nr. 1162/95, ar ko nosaka īpašus, sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 9. panta 2. punktu, 12 panta 4. punktu un 13. panta 11. punktu, tā kā Komisijas Regulā (EK) Nr. 1162/95 [3], kurā jaunākie grozījumi izdarīti ar Regulu (EK) Nr. 1861/95 [4], ir izklāstīti sīki izstrādāti īpaši noteikumi par to, kā piemērot importa un eksporta licenču sistēmu attiecībā uz labību un rīsiem; tā kā kļūdas dēļ minētā regula nerada pareizu priekšstatu par iesala eksporta licenču derīguma termiņu, proti, ja uzņēmējs nav iesniedzis īpašu pieprasījumu, šādas licences ir derīgas visu kārtējo mēnesi un vēl četrus mēnešus; tā kā šī kļūda ir jālabo; tā kā to produktu saraksts, uz kuriem attiecas 7. panta 3. punktā minētais pārdomu laiks, ir nepilnīgs, jo tajā nav iekļauts produkts ar KN kodu 11022090; tā kā šis saraksts attiecīgi jāpapildina; tā kā attiecīgi jāgroza Regula (EK) Nr. 1162/95; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulā (EK) Nr. 1162/95 izdara šādus grozījumus. 1) Regulas 7. pantā a) panta 2. punktu aizstāj ar šādu punktu: "2. Neatkarīgi no 1. punkta, pēc uzņēmēja pieprasījuma, eksporta licences produktiem ar KN kodu 11071019, 11071099 un 11072000 saskaņā ar Regulas (EEK) Nr. 3719/88 21. panta 1. punktu ir derīgas no izdošanas dienas līdz - kārtējā kalendārā gada 30. septembrim, ja tās ir izdotas no 1. janvāra līdz 30. aprīlim, - vienpadsmitā mēneša beigām, skaitot no izdošanas mēneša, ja tās ir izdotas no 1. jūlija līdz 31. oktobrim, - kārtējā kalendārā gada 30. septembrim, ja tās ir izdotas no 1. novembra līdz 31. decembrim. Neatkarīgi no Regulas (EEK) Nr. 3719/88 9. panta, iepriekš norādītajos gadījumos tiesības, kas atrunātas licencēs, kuras minētas šajā punktā, nav nododamas citām personām."; b) panta 3. punktu aizstāj ar šādu punktu: "3. Eksporta licences produktiem, kas minēti Regulas (EEK) Nr. 1766/92 1. panta 1. punkta a), b) un c) apakšpunktā un Regulas (EEK) Nr. 1418/76 1. pantā, kā arī produktiem ar KN kodu 11022010, 11022090, 11031310, 11031390, 11032920, 11042150, 11042299, 11042310, 11081100, 11081200, 11081300, 11090000, 17023051, 17023091, 17023099, 17024090, 17029050, 17029079, 21069055, 23091011, 23091013, 23091031, 23091033, 23091051, 23091053, 23099031, 23099033, 23099041, 23099043, 23099051 un 23099053, kuri uzskaitīti Regulā (EEK) Nr. 1766/92, izdod trešajā darbdienā pēc pieteikuma iesniegšanas, ja pa to laiku nav veikti īpaši pasākumi. Komisija var pieņemt lēmumu pieteikumus neizskatīt. Punkta pirmā daļa neattiecas uz licencēm, kas ir izdotas uzaicinājuma uz konkursu kārtībā." 2) Regulas 10. panta a) punktu aizstāj ar šādu punktu: "a) ECU 1 par tonnu, ja tās ir importa licences, uz kurām neattiecas Regulas (EEK) Nr. 1766/92 10. panta 4. punkta ceturtais ievilkums, vai ja tie ir produkti, kas minēti Regulā (EEK) Nr. 1418/76, un ECU 5 par tonnu, ja tās ir eksporta licences bez kompensācijas;". 3) Regulas (EK) Nr. 1162/95 II pielikuma A daļu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Tomēr tās 1. panta 1. punkta a) apakšpunktu piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 8. septembrī Komisijas vārdā — Komisijas loceklis Franz Fischler [1] OV L 181, 1.7.1992, 21. lpp. [2] OV L 179, 29.7.1995, 1. lpp. [3] OV L 117, 24.5.1995, 2. lpp. [4] OV L 177, 28.7.1995, 86. lpp. -------------------------------------------------- PIELIKUMS "A. Attiecībā uz labību KN kods | Produkta apraksts | Derīguma termiņš | 07099060 | Svaiga vai atdzesēta cukurkukurūza | Līdz ceturtā mēneša beigām, skaitot no licences izdošanas mēneša | 07129019 | Kaltēta cukurkukurūza, vesela, gabalos, šķēlēs, drupināta vai pulverī, bet bez tālākas apstrādes, izņemot hibrīdkukurūzu sēklai | 10019091 | Parastie kvieši un labības maisījums sēklai | 10019099 | Speltas kvieši, parastie kvieši un labības maisījums, izņemot sēklas materiālu | 10020000 | Rudzi | 100300 | Mieži | 100400 | Auzas | 10051090 | Kukurūza, izņemot hibrīdu sēklas | 10059000 | Kukurūza, izņemot sēklas materiālu | 10070090 | Graudu sorgo, izņemot hibrīdu sēklas | 1008 | Griķi, prosa un Kanāriju spulgzāles, sēklai; cita labība | 100110 | Cietie kvieši | 110100 | Kviešu vai labības maisījuma milti | 110200 | Rudzu milti | 11031190 | Parasto kviešu un speltas kviešu putraimi un rupja maluma milti Regulas (EEK) Nr. 1766/92 A pielikumā uzskaitītie produkti | 11031110 | Cieto kviešu putraimi un rupja maluma milti | 1107 | Iesals, arī grauzdēts | Iepriekš minētie produkti, ko eksportē ar licenci, kuras 20. ailē ir norāde "VVTT licence – pārtikas atbalsts". | Līdz ceturtā mēneša beigām, skaitot no licences izdošanas mēneša" | --------------------------------------------------